དགའ་ལྡན་ནང་ངའི་ཤག་གི་འགྲམ་དུ་ཁྲི་བྱང་བླ་བྲང་དང་།དེས་གཡས་སུ་ཛེ་སྨད་བླ་བྲང་།ལམ་ཁ་འོག་གི་གཡས་ཕྱོགས་སུ་ཟོང་བླ་བྲང་།དེའི་འོག་ལ་སྐུ་རྟེན་ལགས་ཀྱི་གཟིམ་ཤག།ཁྲི་བྱང་བླ་བྲང་གི་ལམ་ཁ་ཕ་ཕྱོགས་ཀྱི་ཟུར་ལ་བླ་ཏི་བླ་བྲང་བཅས་བླ་མ་སྐྱེས་ཆེན་དམ་པ་མང་པོ་བཞུགས་ཡོད་པས།དེ་དུས་ཁོང་རྣམ་པ་ཚོ་ཚང་མས་ཟླ་བ་རྟག་པར་མགོན་ཆོས་ལྔའི་བསྐང་གསོ་བཏང་གིན་ཡོད།མགོན་པོ།དམ་ཅན་ཆོས་རྒྱལ།དཔལ་ལྡན་ལྷ་མོ།རྣམ་སྲས་དང་མགོན་དཀར།དེའི་ནང་བསྟན་སྲུང་བསེ་ཁྲབ་དང་རྒྱལ་ཆེན་རྡོ་རྗེ་ཤུགས་ལྡན་བཅས་ཀྱི་བསྐང་གསོ་བཏང་གིན་ཡོད།དེ་ལྟར་དགའ་ལྡན་ཤར་རྩེ་གྲྭ་ཚང་ནང་ཟླ་རེར་ཤུགས་ལྡན་བསྐང་གསོ་བཏོང་གིན་ཡོད་རེད།